Dom omladine Beograda

Dom omladine Beograda (DOB) je kulturni centar u Beogradu prvenstveno posvećen omladini. U okviru svoje delatnosti, organizuje brojne programe u oblasti savremene umetnosti i kulture, kao i obrazovno-debatne programe: oko 1.000 različitih programa godišnje, koje poseti preko 180.000 mladih. DOB se trudi da obuhvati sve umetničke discipline: prozu, poeziju, muziku, pozorište, film, vizuelne umetnosti, nove medije i druge. Dom omladine nastoji da funkcioniše kao platforma za promovisanje novih umetnika, ideja i inicijativa. Takođe, Dom omladine nastoji da bude ključna tačka susreta za domaće i strane umetnike, zbog čega je DOB član brojnih lokalnih, regionalnih i međunarodnih mreža. Osnovan je 1964. pod pokroviteljstvom Sekretarijata za kulturu Skupštine Beograda, koja je i dalje njegov finansijer. Organizacija Aktivnosti DOB-a su organizovane u 5 centara: Centar za razvoj muzike, Centar za vizuelne umetnosti i multimediju, Centar za edukaciju i interaktivnu komunikaciju, Centar za izdavačku delatnost, i Laboratorija inicijativa - Art & creativity unlimited. Prostor Dom omladine se nalazi u poslovnoj zgradi u centru Beograda, nedaleko od Trga Republike. Za održavanje svojih programa, na raspolaganju ima sledeće: Velika sala (520 mesta za sedenje ili 1200 mesta za stajanje) Sala Amerikana (300 mesta za sedenje ili 800 mesta za stajanje) Klub (100 mesta za sedenje ili 300 mesta za stajanje) Galerija Tribinska sala (60 mesta za sedenje) Američki kutak Holovi Izdvojeno od ove zgrade, DOB poseduje i "Magacin" u ulici Kraljevića Marka - preuređeni magacin sa preko 5000 kvadratnih metara prostora. Vanjske veze Zvanični sajt Doma omladine Beograda